《行路难·奉君五彩凤凰之绮幄》
明代·刘炳

奉君五彩凤凰之绮幄，七宝鸳鸯之锦床，博山氤氲之冰屑
，金盘沆瀣之琼浆。
春风无情不相待，朱颜绿鬓年年改。
姑苏台上鼓如雷，四时歌舞百花开。
当年意气今安在，鬼火如灯秋似海。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。